khistorydata/jeongjo-sjw-relations huggingface dataset:
정조 15년
辛亥七月初五日辰時上御重熙堂傳香承旨入侍時右承旨柳文養記事官李海隣洪樂游徐有聞以次進伏訖上曰秋享隔宵不得躬裸實有如不祭之歎而日熱如此祭品尤恐欠精承旨馳詣太廟廟司典祀官守僕等處面面申飭各別照氷無有一毫不潔獻官以下另加齋沐虔誠將事而熟設時檢飭勿爲只諉於終獻官三獻官輪回進詣典祀廳奉審各品祭物務盡精潔祭品陳設今番則勿爲太預或致餒饐之患亦勿太晩以至窘速之境且行禮過於遲久則不但享官之誠意易懈祭物之終夜陳卓或恐色臭之易渝亦令諸享官奠獻駿奔之際知此意擧行而若因此將事節次或有錯漏則非申飭之本意以此詳細面傳於獻官以下迎神樂遲豫之中亦勿太緩而成數節次則毋或遺漏之意申飭於協律郞親享時則捧俎官爲四十二員每一員不過一次捧俎而至於攝行時則例以十五員塡差故每一員三次捧俎之時由東神門出由南神門入輪回往來之際非但有汗氣欠潔之慮亦不無薦俎間斷之患今番則初次捧俎自東神門出依例爲之再次以後則別設饌幕於南神門外牲匣預先奉安捧俎官初次薦俎後勿由東門直詣南門則典祀官整齊牲匣以次奉傳俾爲陸續捧薦毋少遲滯之地水寧殿諸享官處亦以此意一體飭諭以此筵敎載之太廟謄錄每年秋享永爲定式遵行可也命退承史以次退出
정조 15년
行都承旨柳戇病行左承旨李祖承坐右承旨李鼎揆在外左副承旨柳文養坐右副承旨尹履相坐直同副承旨李益運坐直注書李海隣仕直一員未差假注書趙台榮仕事變假注書李羲甲仕
정조 15년
李祖承啓曰大司憲李義行執義尹行履掌令李彦祐持平玄重祚張至顯牌招啓辭未下掌令兪漢人在外監察茶時之意敢啓傳曰知道
정조 15년
柳文養啓曰臣以宗廟永寧殿大祭後廟庭修掃及祭器洗滌事下直進去之意敢啓傳曰依口傳下敎分詣可也
정조 15년
李祖承啓曰新除授右承旨李鼎揆時在慶尙道慶州地斯速乘馹上來事下諭何如傳曰允
정조 15년
傳于尹履相曰日前堂疏以不先不後雖不賜批今此臺疏論列旣若此一味置之未決之中亦關事面兵曹參知孟至大拿問事依施之意分付
정조 15년
尹履相以兵曹言啓曰依下敎宣傳官廳所排屛風一坐草枕四箇屬公牌頭吹螺赤申廷贊決棍十度之意敢啓傳曰知道
정조 15년
尹履相以都摠府言啓曰副摠管李應爀以禁衛中軍軍兵等中日試放事南別營晝仕出去之意敢啓傳曰知道
정조 15년
禮曹判書沈豐之疏曰伏以天祐宗祊茀祿川至維六月十八日慶辰卽東方億萬年嘉會慈宮獻蟠桃之祝貳極添彩服之長喜溢殿闈歡均朝野如臣跛躄之類亦不勝舞蹈之忱伏念臣以資質則最居人下以遭逢則實無與比奧自從班濫躋卿月不過十數寒暑而世所稱淸官美職又皆兜攬況於近年以來長處近密瞻依龍光陶甄之澤旣荷於仁天眷顧之恩又藉於慈父塵刹之報答莫效涯分之踰越轉極每一循省若隕淵谷果然難醫之疾乃祟過福之災風痰內煽神精外瞀始也四肢之委棄終焉半體之不遂宛轉床笫作一籧篨雜試鍼藥未得寸效將臣殘命苟延歲月復作完人已矣此生臣位躋八座齒近六旬死生疾病更無餘憾而惟是逖違天陛垂及三載耿耿寸心長懸宸極苟使臣重登文陛復覩耿光雖卽日退塡丘壑庶幾含笑入地故有時房闥之間乘着神息之稍開或須人而轉身或扶杖而肄步或翼其僥倖自致於起居之班而終不兔立而還仆起而旋止者數矣有臣如此直欲溘然而已此際忽伏承宗伯特授之命繼以天牌儼臨惟我殿下不以臣廢疾而永棄之乃侈此記簪履之隆恩盛渥臣於唵囈昏矇之中以首頓地且惶且感益不勝其撫躬悼傷也丕擬擔詣闕外如可以一分自力則寸寸前進拚死祗肅忱誠淺薄病不從心咫尺天門進身無計積費思量納牌還歸觚稜入望步步回首徊徨變結萬倍于前臣若賴天之靈僅保危喘癃痼之疾減得分數則寤寐一瞻之願幸有獲遂之日而人欲必從亦不敢自期興言及此有淚如泉今者短疏爲陳叨謝之衷何暇念及於官職去就而儀曹緊務經筵重任不容有緣臣瘝曠者伏乞天地父母俯賜鑑諒特許遞改俾得安意調治以尋一線生路千萬幸甚臣無任激切屛營祈懇之至謹昧死以聞答曰省疏具悉卿其勿辭待生涼行公
정조 15년
辛亥七月初六日辰時上御重熙堂奉審承旨入侍時左副承旨柳文養假注書趙台榮記事官洪樂游徐有聞以次進伏訖上曰享事果安過乎文養曰臣於昨朝奉審之行以筵敎之縷縷面飭獻官諸執事及廟官處使之各別齋沐虔誠過行矣今曉撤饌後奉審祭物則牲肉及黍稷稻粱一無變味之事矣上曰秋享每在劇熱之際故予之從前憧憧者尤爲自別矣今番夜氣乍涼實爲萬幸而祭物之不爲變味尤爲欣喜矣文養曰下番翰林纔又奉審而還矣上曰進前奏達可也有聞曰臣依下敎進詣奉審則廟庭修掃十分精潔祭器洗滌亦甚精潔矣命退承史以次退出
정조 15년
行都承旨柳戇坐行左承旨李祖承坐直右承旨李晩秀坐直左副承旨柳文養坐右副承旨尹履相坐同副承旨李益運坐注書李海隣仕一員未差假注書趙台榮仕直事變假注書李羲甲仕
정조 15년
藥房副提調柳戇啓曰伏未審日間聖體若何寢睡水剌之節何如臣率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣不必入侍矣王大妃殿惠慶宮中宮殿藥房口傳問安答曰知道
정조 15년
尹履相啓曰來十一日朝參日次矣敢稟傳曰停
정조 15년
柳文養啓曰來十一日專經文臣殿講日次矣敢稟傳曰涼生後更稟
정조 15년
柳文養啓曰來十一日輪對官日次矣敢稟傳曰爲之後日次與當次各司同爲受點事分付
정조 15년
李祖承啓曰大司憲李義行執義尹行履掌令李彦祐持平玄重祚張至顯牌招啓辭未下掌令兪漢人在外監察茶時之意敢啓傳曰知道未肅拜呈告人竝許遞
정조 15년
備忘記平安虞候蔡顯一下直長弓一張長箭一部片箭一部筒兒一箇賜給
정조 15년
傳于柳戇曰近於本任內閣編校自多相妨藥房提調許遞前望單子入之
정조 15년
柳文養以成均館同知館事大司成意啓曰今七月初七日儒生上旬輪次當爲設行而大提學未差限內不得爲之之意敢啓傳曰知道日熱如此待涼生更稟可也
정조 15년
李祖承以刑曹言啓曰因戶曹啓辭軍資監作奸下屬各別嚴刑定配事命下矣依傳敎軍資監當該書員曺允彦庫直金鼎元使令李仁得等各嚴刑一次後曺允彦全羅道金堤郡李仁得臨坡縣金鼎元平安道寧遠郡竝定配所卽爲押送之意敢啓傳曰知道首唱慫慂者査出發配其餘加刑一次放送可也
정조 15년
辛亥七月初七日辰時上御重熙堂左承旨入侍時行左承旨李祖承記事官李海隣洪樂游徐有聞以次進伏訖上命讀公事書判付訖命書傳敎曰在外承旨許遞前望單子入之待下批牌招察任命退承史以次退出
정조 15년
辛亥七月初七日申時上御重熙堂坐直承旨入侍時右承旨李晩秀假注書趙台榮記事官洪樂游徐有聞以次進伏訖上命晩秀讀奏行副司直徐浩修上疏訖命書傳敎曰前此此重臣處義雖似無義頗每不强者微意在於敦俗而端本大抵叔猶父姪若子如使乃叔大臣先屈則重臣之處義自歸皮不存之毛而日前相箚中自家可避彼不可避爲說者大臣猶未會予之爲大臣之本意矣觀此重臣疏雖無拶逼之語而對章則對章此豈如是說去說來之事乎自初疏而語焉而不精予眼猶不入況以大臣惡見之眼能免於喑咜乎然其箚辭別無可以大段執言之端則又呈此疏請許屛退屑瀆甚矣酬應煩矣此疏還給行副司直徐浩修亟施不敍之典捧納承旨爲先從重推考在院承旨亦爲推考上曰原疏只謄於日省錄卽爲還給可也命退承史以次退出
정조 15년
行都承旨柳戇坐行左承旨李祖承坐右承旨李晩秀坐左副承旨柳文養坐直右副承旨尹履相坐同副承旨李益運坐直注書李海隣仕直一員未差假注書趙台榮仕事變假注書李羲甲仕
정조 15년
李祖承啓曰大司憲執義掌令一員持平二員未差掌令兪漢人在外監察茶時之意敢啓傳曰知道
정조 15년
尹履相啓曰禁衛營將官來言今日本廳軍兵日次私習云矣敢啓傳曰知道
정조 15년
內醫院提調前望單子入之宋載經落點
정조 15년
傳于柳戇曰藥房提調宋載經聞其老病無以强力仕進云許遞
정조 15년
吏曹口傳政事以徐邁修爲兵曹參知
정조 15년
尹履相以備邊司言啓曰江界前府使閔義爀在任所卒逝矣返柩時依法典擔軍題給之意分付所經各道何如傳曰允
정조 15년
李祖承以刑曹言啓曰因軍資監下屬等嚴刑定配草記首倡慫慂者査出發配其餘加刑一次放事命下矣依傳敎書員曺允彦庫直金鼎元使令李仁得等處嚴加査問則渠等所告亦以金鼎元爲首取考戶曹査案漕卒等所告亦以金鼎元爲首金鼎元依前草記平安道寧遠郡定配所押送其餘曺允彦李仁得待拷訊五日之限加刑放送之意敢啓傳曰知道
정조 15년
辛亥七月初八日卯時上御重熙堂左副承旨入侍時左副承旨柳文養記事官李海淸洪樂游徐有聞以次進伏訖上命書傳敎曰未下直守令邊將皆令明日辭朝又命書傳敎曰兵曹堂上置對人改差令該曹口傳差出待下批牌招察任命退承史以次退出
정조 15년
行都承旨柳戇坐行左承旨李祖承坐右承旨李晩秀坐直左副承旨柳文養坐右副承旨尹履相坐直同副承旨李益運坐注書李海隣拿處一員未差假注書尹行直仕趙台榮仕直事變假注書李羲甲仕
정조 15년
備忘記永宗僉使吳毅常下直長弓一張長箭一部片箭一部筒兒一箇賜給
정조 15년
傳于柳文養曰左副承旨入待
정조 15년
尹履相啓曰行首宣傳官之不入於監軍省記自是格例而今日省記以行首宣傳官李煜混同書塡故査問於兵曹及該廳則兵曹諉之以一從該廳修送該廳以爲承傳宣傳官例入於省記中而昨年九月徐有和以行首宣傳官承傳蒙點故只知承傳之當入省記不知行首之不當混入自其時每日修送於兵曹而行首一入之後雖非承傳有難遽拔因循至今云臣之矇然捧入萬萬惶悚而該廳之違例書送兵曹之襲謬修納揆以事體俱極駭然當該兵曹入直堂郞從重推考當該宣傳官所當重勘而本院請推之外無他可施之罰何以爲之敢稟傳曰當該不察之行首宣傳官汰去已遞者拿處至於兵曹堂郞何以知事例莫非判堂不能隨事察飭之致判書捧傳旨可也
정조 15년
傳于李祖承曰當該注書拿處
정조 15년
注書李海隣拿處代以尹行直爲假注書
정조 15년
以京畿監司徐鼎修狀啓判府事兪彦鎬祿俸地方官親自領納不爲領受事傳于李益運曰令地方官更爲輸送事回諭而外邑擧行尤異於京各司朝令之下一字一句無敢泛忽看過可也當初回諭中旣無令地方官之句語則今此邑牒之以地方官擧行等說報營者極爲駭然回諭中設或偶失照檢而漏却地方官三字渠之擧行但當從文跡施行而已矣況因大臣之過於固執向於在京時猶嫌其太煩複間間除令倉官三字則況外邑乎大臣祿俸事體旣不輕朝令擧行又何等審塡處則該倅所爲迷劣若此其治政之不事事可謂不問可知當該郡守趙祥逵令該府拿問處之
정조 15년
尹履相以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 15년
尹履相以壯勇營言啓曰本營軍器之未備者不可不及今新造而所入物力在所當劃惠廳各道甲冑價米請得所用自有武庫已例而其數多則爲十八九部小不下五六部矣本營軍器物力亦依武庫例限十八部移來取用何如傳曰旣非每年取用而軍器寺外亦有區劃造備之例依此爲之可也
정조 15년
李祖承以義禁府言啓曰安城郡守趙祥逵拿問處之事傳旨啓下矣趙祥逵時在任所云依例發遣府羅將拿來何如傳曰待待命拿囚
정조 15년
領敦寧洪樂性疏曰伏以臣昨今年來不敢爲言私之計乞休二字若置之相忘之域者夫豈二十餘年至慟苦心忍能晷刻少忘而然哉一自伏奉待時之聖敎强事煩瀆誠非忱誠分義之所敢出故抱玆中心耿耿泯默以至今日何幸皇天祖宗默佑我宗祊元子宮晬辰已過衣尺漸長八方延頸萬姓攢手國勢之鞏固誠侔泰山磐石邦籙之靈長可占千秋萬歲臣於是時適忝藥院粵自誕彌之初直至周歲有餘蹈舞懽忭自倍恒情仍伏念殿下之敎臣以待時之時卽今日是也臣之敬奉聖敎默禱以待之者亦今日其時也臣之獲遂至願豈不在今日而殿下之快允血懇亦何待臣辭之畢乎噫臣之至慟在心二十年如一日者前旣縷列無餘今何敢疊溷而當先臣之以不能躬承恩麻爲至恨也臣兄弟在傍掩泣至以他日必得乞骸於未甚病之前躬受宣麻以洩吾父之恨以慰吾與汝之情執手相約銘心相戒宛如昨日事每一念到寸腸如割臣弟則未蒙恩許不幸奄忽臣又節次遷就尙未酬願而犬馬之齒今已七十有四則雖無誓願之絶悲且有筋力之可强揆以禮限決不宜一味放倒況臣之病狀漸就沈痼自腰以下已成癃廢尺寸之間非左右扶將不能自致寢食日減神精日鑠長委枕席殆無寧日氣力神息今年不如去年此月不如前月一朝溘然也非異事假令臣一縷雖存氣息手足至於雖夾扶不能運身然後始獲準請則昔年遺恨更添一層而執手成說亦歸空言他日將無歸見亡父亡弟之面目矣臣雖頑蠢忍爲是哉噫臣之必欲得三字銜者亶以是耳非敢自好於晩節也縱令臣今日致事身在輦轂心懸魏闕何敢自處以退休斷跡於朝端乎若値疾病少可之時雖非例參之朝賀亦當隨諸大臣後入承起居仰覲耿光俯伸微忱臣豈忍便訣明時哉玆敢仰首哀號於天地父母之前伏乞聖慈哀之憐之曲垂諒察夬降兪音千萬血祝答曰省疏具悉卿懇卿之引年匪直在於年至卿之血懇亦知出於至苦豈待卿疏擧而體諒然予之姑所靳可備道於對卿之時予豈可食言於卿而使卿不得遂本志乎卿須安心休慮卿之精力差或有不及於今則當不待卿請卽日宣麻予旣質言如此卿何不之信耶亟斷所辭以副予不欲捨之至意仍傳曰此批答遣承旨傳諭
정조 15년
辛亥七月初九日辰時上御重熙堂左承旨入侍時行左承旨李祖承假注書趙台榮記事官洪樂游徐有聞以次進伏訖上命祖承讀公事仍命書判付訖命退承史以次退出
정조 15년
行都承旨柳戇病行左承旨李祖承坐右承旨李晩秀坐左副承旨柳文養坐直右副承旨尹履相坐同副承旨李益運坐直注書李海隣仕直一員未差假注書趙台榮仕事變假注書李羲甲仕
정조 15년
尹履相啓曰備邊司郞廳來言今日賓廳日次而國忌正日相値不得來會云矣敢啓傳曰知道
정조 15년
吏曹口傳政事以金履運爲扶餘縣監
정조 15년
辛亥七月初十日巳時上御重熙堂左承旨入侍時行左承旨李祖承假注書趙台榮記事官洪樂游徐有聞以次進伏訖上命書傳敎曰扶餘縣監有闕之代令該曹口傳各別擇差待下批明日辭朝又命書傳敎曰時囚中李海隣放孟至大保放命退承史以次退出
정조 15년
行都承旨柳戇式暇行左承旨李祖承坐右承旨李晩秀坐左副承旨柳文養坐右副承旨尹履相坐直同副承旨李益運坐直注書李海隣仕直一員未差假注書趙台榮仕事變假注書李羲甲仕
정조 15년
尹履相啓曰扶餘縣監金履運辭朝事命下而兩司俱未署經云諫院則疏批未下外未肅拜呈告人員竝卽牌招憲府則只有掌令兪漢人一人在外不得署經未差之代政官牌招開政差出待下批仍卽牌招以爲備員署經之地何如傳曰允
정조 15년
尹履相以兵曹言啓曰今七月十一日武臣賓廳武經講書落點單子纔已啓下而政事相値依前依不得爲之之意敢啓傳曰無實之事可笑之法莫甚於此每年十二朔依例設行之日不過一二次卽此不誠莫甚況此講何講而又必當日受點當日考講之故廳坐時入望筒睡覺未開睫而不得不卽卽點下雖以今日言之晨朝點下而今又以開政入頉草記賓廳之於政廳有何相妨而公然不用已點下之望筒乎此後賓廳講書除非應頉之日毋得頉稟事定式施行可也
정조 15년
有政吏批判書鄭昌順進參判閔鍾顯式暇參議李勉兢進右副承旨尹履相進以黃昇源爲大司憲許晊爲執義金禧燮爲掌令沈奎魯洪克浩爲持平尹羽烈爲修撰徐龍輔爲敦寧都正趙宗鉉爲觀象監提調趙鼎鎭爲內醫院提調李寅燮爲永禧殿令林淳浩爲敦寧主簿金鎜爲軍資主簿南命寬爲典獄主簿金光學爲和陵參奉故同知丁志寧贈吏參例兼禮曹參判丁範祖考資憲張忠顯金宗大以上今加正憲加資事承傳再政以李秉模爲知經筵李致中爲知春秋南羲老爲繕工主簿鄭珪爲引儀
정조 15년
兵批判書金文淳進參判李洪載參議南柱老病參知徐邁修入直同副承旨李益運進以洪聖淵爲副摠管李濟萬爲曹司衛將鄭觀采李煥益爲宣傳官吳景燁爲景福將姜昌煥爲武兼李長喆爲城津僉使高漢祿爲明月萬戶同知單禹允益副護軍李觀賢尹行履李彦祐副司直李鼎揆呂萬永玄重祚張至顯竝單付
정조 15년
以修撰尹羽烈牌不進罷職傳旨傳于李祖承曰只推
정조 15년
柳文養啓曰守令署經事命下而大司憲黃昇源掌令金禧燮持平沈奎魯大司諫朴天行獻納朴宗來正言朴載淳金履喬牌不進執義許晊持平洪克浩俱在外無以備員署經何以爲之敢稟傳曰只推更爲牌招
정조 15년
柳文養啓曰大司憲黃昇源掌令金禧燮持平沈奎魯牌招不進執義許晊掌令兪漢人持平洪克浩俱在外監察茶時之意敢啓傳曰知道
정조 15년
以慶尙監司鄭大容狀啓尙州等邑民家漂壓人物渰死開錄馳啓事傳于李益運曰漂沒如彼夥然極爲矜恤一依錦山例擧行畢奠接形止狀聞事回諭
정조 15년
李益運以戶曹言啓曰時御所內各司雨漏執頉處及拱北門墻壁頹圮處今十二日修改事草記允下矣雨勢如此有難擧行待快晴更爲擇日修改何如傳曰允
정조 15년
李益運以宣惠廳言啓曰各道臘肉進上元會減實數今始齊報故一從該道所報別單書入之意敢啓傳曰觀此別單且見後錄之前例大抵湖西臘肉之京作貢出於聖祖爲民軫瘼之盛德而本道之月令也朔膳也物膳也各道之蔘䓀乾秀魚價也次第爲京作貢唯今該道臘肉之依湖西例京作貢益知其當然不可而豈非述先之一端乎自今年依此擧行別單中湖南條保錢名色甚不可卿則雖以湖南進上添價之例有元定保人不出於戶斂結徵爲之應納有此同錄而其不以宣惠之詳定穀物會減則一也又有異於四道預備名色之出於詳定者乎由前由後保錢決不可混入於輸入之秩此一條斯速釐正別單冊子更爲修入元保錢令道伯從便區處若此則該道自此不知臘貢之爲何貢豈不便好乎近年以臘肉釐正事傳敎及擧條與今別單彙錄一冊分頒諸道此後知此意更勿干預可也
정조 15년
尹履相以兵曹言啓曰新除授北評事李晴承重祖父今年八十五歲疾病沈綿氣息凜綴不忍離捨遠赴呈狀乞遞情理旣如此則不可强令赴任改差何如傳曰允
정조 15년
尹履相以兵曹言啓曰今日武經講時宣傳官金宗淳司馬法不通依法典推考警責何如傳曰允
정조 15년
尹履相以禁衛營言啓曰本營哨官李敬集身病猝重勢難察任改差何如傳曰允
정조 15년
李祖承以義禁府言啓曰時囚罪人李海隣放孟至大保放事命下矣李海隣放孟至大保放之意敢啓傳曰知道
정조 15년
辛亥七月十一日卯時上御重熙堂右承旨入侍時右承旨李晩秀記事官李海淸洪樂游徐有聞以次進伏訖上曰兼春秋金鳳顯入侍可也賤臣承命出偕入上曰顯隆園假官以爾及韓用鐸差下者蓋爲替直還歸之後欲聞其園所凡百也此後則上來後通知於政院卽爲入稟以爲召接之地可也今番雨後火巢諸處果無沙汰處耶鳳顯曰向日雨後或不無略干沙汰之處而亦不至大段矣上曰位田加給之後園軍輩果有樂意耶鳳顯曰位畓加給爲惠莫大園軍輩莫不感激天恩歡欣樂生矣上曰本府及所經處農形何如鳳顯曰雨後日氣連爲調和田畓各穀擧皆茁長將有大登之望矣上命書榻敎曰王大妃殿進御香薷六君子湯限五貼自今日一貼式煎入命退承史以次退出
정조 15년
行都承旨柳戇坐行左承旨李祖承坐直右承旨李晩秀坐直左副承旨柳文養坐右副承旨尹履相坐同副承旨李益運坐注書李海隣仕直一員未差假注書趙台榮仕事變假注書李羲甲仕
정조 15년
藥房提調臣趙鼎鎭副提調臣柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 15년
柳戇啓曰左副承旨柳文養今日不爲仕進卽爲牌招何如傳曰允
정조 15년
柳戇啓曰大司憲黃昇源牌招啓辭未下執義許晊掌令兪漢人持平洪克浩俱在外掌令一員持平一員未差監察茶時之意敢啓傳曰知道
정조 15년
李益運啓曰守令署經事命下而大司憲黃昇源掌令金禧燮持平沈奎魯大司諫朴天行獻納朴宗來正言朴載淳牌不進執義許晊掌令兪漢人持平洪克浩俱在外司諫李運彬疏批未下只有正言金履喬一人無以備員署經何以爲之敢稟傳曰疏批未下人許遞前望單子入之待下批牌招署經
정조 15년
司諫前望單子入之李秀夏落點
정조 15년
柳文養啓曰守令署經事命下而大司憲黃昇原未肅執義許晊掌令兪漢人持平洪克浩司諫李秀夏俱在外大司諫獻納掌令一員持平一員正言一員未差只有正言金履喬一人無以備員署經何以爲之敢稟傳曰正言一員未差之代前望單子入之待下批牌招署經
정조 15년
正言前望單子入之丁若鏞落點
정조 15년
柳大養啓曰扶餘縣監金履運諫院則纔已署經憲府則大司憲黃昇源未肅拜執義許晊掌令兪漢人持平洪克浩俱在外掌令一員持平一員未差不得署經何以爲之敢稟傳曰一司除署經
정조 15년
以趙祥逵囚單子傳于尹履相曰附過放送
정조 15년
尹履相以備邊司言啓曰行副司直朴鎤家在忠淸道大興地而上京身死矣曾經承旨返柩時依法典擔軍題給之意分付所經各道何如傳曰允
정조 15년
李祖承以禁衛營言啓曰卽接西營入直哨官尙乃顯所報則本營字內宗廟西墻舊築四間許因雨頹圮云臣有大馳進頹圮處看審後令繕工監堅實樹柵之意敢啓傳曰知道
정조 15년
李祖承以兵曹言啓曰卽接宗廟入直部將白仁喆牒報則宗廟西邊舊築墻垣四間許因雨頹圮云令繕工監爲先以杻把子堅實圍排亦爲樹柵而衛軍二名定送限改築間嚴加守直亦令巡邏營門申飭校卒另加巡察之意分付何如傳曰允
정조 15년
李晩秀以禮曹言啓曰卽接宗廟署所報則今日大雨宗廟第七室龕內北邊斑子滲漏點滴於神欌上亦爲點滴於寶欌上仍濕內塗北壁霑濕云臣曹與本署提調依例奉審後稟處何如傳曰允
정조 15년
辛亥七月十二日辰時上御重熙堂左承旨入侍時行左承旨李祖承記事官李海淸洪樂游徐有聞以次進伏訖上命讀公事書判付訖上曰王大妃殿進御香薷六君子湯一貼更爲煎入出榻敎命退承史以次退出
정조 15년
辛亥七月十二日午時上御重熙堂同副承旨入侍時同副承旨李益運假注書趙台榮記注官金良倜金鳳顯以次進伏訖上曰上下番翰林摘奸後入來與否知入賤臣承命出回奏曰姑未及入來云矣上曰入來後卽爲入稟事分付可也命退承史以次退出
정조 15년
李益運啓曰卽見慶尙監司鄭大容漂壓民戶恤典擧行形止狀啓則六月二十七日所下傳敎中分實戶殘戶下又有殘戶二字而落漏不書故取見備局原關草本則當初傳謄之際漏此二字五道行關皆以此知委以致諸道狀本亦未免循襲謄啓行會事體固當詳審傳敎謄布尤係愼重而字句落漏大是不察日前湖南狀啓之矇然捧入臣不勝萬萬惶悚而當該備局有司堂上不可無警從重推考何如傳曰允近來備局事皆如此當該堂上爲先減下下義禁府推考況爲民之念特敎行會則許多字句殘戶二字之漏書以致殘戶之不得蒙實惠寧有如許事理乎卽令備局更爲措辭行會當初漏書之該吏令該曹嚴杖得情各別照律草記後以懲日後以謝殘戶之民可也
정조 15년
李祖承啓曰大司憲黃昇源牌招啓辭未下執義許晊掌令兪漢人持平洪克浩俱在外掌令一員持平一員未差監察茶時之意敢啓傳曰知道
정조 15년
尹履相啓曰來十八日專經武臣殿講日次矣敢稟傳曰待生涼慕華館以命官試射試取可也
정조 15년
尹履相啓曰兵曹郞廳來言敦化門弘文館兩處水門水勢漲溢當爲開鑰云矣依定式除標信開閉之意敢啓傳曰知道
정조 15년
柳文養以禮曹言啓曰卽接宣陵直長所報則本陵王后陵上曲墻戌亥方外邊半隻廣七尺許頹落辰巳方曲墻內邊半隻近地處一尺許亦爲頹落云陵上曲墻有此頹落之患不可無慰安之擧慰安祭不卜日今十五日設行而修改等節本曹堂上郞廳依例進去奉審後稟處何如傳曰允奉審禮堂仍爲獻官郞官爲典祀官兼大祝今日日勢已晩禮堂待朝辭朝後受香郞官除辭朝可也
정조 15년
柳文養以禮曹言啓曰卽接宗廟署所報則今日大雨宗廟第七室龕內點滴處奉審時本署提調當爲進參而都提調蔡濟恭提調李命植俱以身病不得進參云莫重奉審趁不擧行事體未安令政院稟處何如傳曰提調許遞前望單子入之待下批進去可也
정조 15년
宗廟提調前望單子入之趙鼎鎭落點
정조 15년
柳文養以禮曹言啓曰臣範祖與本署提調趙鼎鎭進詣宗廟奉審則第七室龕內東北邊斑子滲漏點滴於神欌上朱簾外面亦有一二處滲濕聞廟司言欌內仰塗微有霑濕之痕亦爲點滴於寶欌上欌內仰塗及北壁多有霑濕第五室一體奉審則龕內西北邊斑子滲漏點滴於神欌上及時修改不容少緩告由移還安修改之節待快晴擇日擧行何如傳曰允
정조 15년
尹履相以備邊司言啓曰本司有司堂上有闕代刑曹判書李秉模備局堂上還差使之仍察有司之任何如傳曰允
정조 15년
尹履相以備邊司言啓曰江陵按査御史金熙采書啓有草記稟處之命矣觀此啓語江陵儒生之萬萬乖悖與前日道臣狀啓所臚列者無少差爽此實一大變怪其爲駭痛容有極乎各項罪狀無非梗化犯分有難容貸而其中謀奪罪囚藏匿聖廟最大罪也其次發通詆辱道臣也又其次喧聒客舍遮攔巡路侵困道臣也又其次倡爲疏論斂錢民間賣畓校院以備行具也凡此罪犯一猶難貰況一人而衆罪俱犯者有之乎謀奪罪囚之權漢傑李泰膺發通詆辱之朴乃玉權漢玉權楨喧聒客舍遮攔巡路之郭思儀權漢弼倡爲疏論之權漢舒其在懲戢遐俗扶樹國綱之道決不當略施刑訊而止竝嚴刑三次遠地竄配斷不可已金漢星雖不犯手勢實爲首倡繡啓之中旣請當律依上項諸罪人例一體勘斷而其中權漢傑權楨雖極痛惡兄弟叔姪之以一事而竝致刑配事涉如何且自稱急難作此擧措容或有參量之道漢傑與楨刑推一次放送恐無不可至於宋徵一渠以文臣妄參士論名登繡啓論其罪狀極涉可痛然付之於不足治之科施以永刊仕籍之律似不至失之太輕道臣尹師國始也威不能戢其亂民終焉令不能行於管下以致或有遮道發通之事或有奪枷匿廟之擧若論始末誰執厥咎雖然若與上項諸罪人同爲論勘於一紙之中則在朝家有竝對之嫌在國綱有益頹之慮姑爲安徐似合事宜江陵前府使李集斗當初魚鱐變通之請出自其口道臣則不過依其言施之而及夫悖儒之以此作挐前後委折匿不以聞已是士大夫之羞恥而罪囚奪枷何等驚愕聖廟藏匿尤何等前古所無之變而身爲守土之官低首下心不敢爲別般擧措只以數張下帖欲以遮眼及見對語之絶悖遂乃默然而止江陵一府雖謂之無朝廷命吏未謂不可此不嚴勘竊恐後日之弊將無所不至李集斗施以徒配之典亦不可已矣敢啓傳曰竝依草記施行該府使之以命吏溺職如此其爲辱命之罪不可不一問後勘律令該府待朝開坐捧口招以聞以爲照法重處之地可也
정조 15년
尹履相以備邊司言啓曰戶曹換貿船價米三千五百石雖不給價漕倉雜費足可繼用與否關問該道矣卽見慶尙監司鄭大容所報則以爲蓋此船價之多少每從稅穀之贏縮而雖以稅入之最優其所應下不能相當目今留儲錢五萬三千二百二十六兩外面言之尙可支用而庚戌節目中田三稅上納時或有意外再徵之弊則以此餘錢防給白徴云漕倉修改時物力與工匠役價亦皆出此以此觀之三千五百石以錢以米間不可有出無入爲辭矣所謂漕倉船價米非別般名色特王稅惟正之貢設始之初爲軫雜費諸條使之除出作錢者而三千五百石新定式上納之後度支之必給本價有若和買者事體反涉苟且故外邑以是致疑此等說話至徹筵席此實不知裏面而然矣以此言之給價一款永爲革罷直令依定數上納事面正大而今以道臣報辭觀之三千五百石換貿之價當爲萬餘兩年年萬餘兩有出無入則前頭事勢或不無不能經用之慮果若此則在朝家軫念漕倉之道亦宜有爲之方便今若使度支間一年給價一以使外邑知王稅之重一以使漕倉免苟簡之患則庶可爲兩便之政以此分付度支與該道道臣何如傳曰事勢旣如此則不可不給其代而給代近於和買故有此間年劃給之請依此施行而名雖間年米代則準數劃給付之該道從便隨給可也
정조 15년
尹履相以兵曹言啓曰卽接宗廟入直部將白仁喆牒報則宗廟西邊新築墻垣五間許因雨頹圮云令繕工監爲先以杻把子堅實圍排亦爲樹柵衛軍二名依例定送限改築間嚴加守直亦令巡邏營門申飭校使之各別巡察而取考大典通編則營繕增條有曰凡修理從某至某識年條頹毁者該工匠科治官員論責云宮城新築若有十年內頹圮之事則不能檢飭之該營大將請推監董將校從重論勘曾有已例而宗廟墻垣新築依宮墻例限內執頉則監董官員錄置論勘事丁未年奉承傳矣癸卯新築墻垣之頹圮乃在於未滿十年之限莫重墻垣若能恪勤董飭堅緻改築則九年之間豈有全頹之理考之近例參以法典若不嚴勘無以懲後其時監董之該曹郞廳該監官員竝令該府拿問處之工匠等令攸司從重科罪何如傳曰允
정조 15년
尹履相以兵曹言啓曰卽接宗廟入直部將白仁喆牒報則宗廟西邊墻垣舊築二間許外面缺落云令繕工監爲先以杻把子堅實圍排亦爲樹柵而衛軍二名依例定送限改築間嚴加守直令巡邏營門申飭校卒各別巡察之意分付何如傳曰允與頹圮有異衛軍勿爲定送可也
정조 15년
尹履相以兵曹言啓曰卽接宗廟入直部將白仁喆牒報則宗廟東邊舊築墻垣六間許因雨頹圮云令繕工監爲先以杻把子堅實圍排亦爲樹柵而衛軍二名依例定送限改築間嚴加守直亦令巡邏營門申飭校卒各別巡察之意分付何如傳曰允
정조 15년
尹履相以兵曹言啓曰卽接西所衛將李宗範牒報則永肅門南邊大松一株小松一株今日風雨拔根顚仆云令該所斫去之意敢啓傳曰知道
정조 15년
尹履相以禁衛營言啓曰卽接西營入直哨官尙乃顯所報則本營字內宗廟西墻舊築外面二間許因雨缺落云臣有大馳進缺落處看審後令繕工監堅實圍排之意敢啓傳曰與宮城之依都城例三營分授修築稍異將臣則不必進去此後廟墻頹圮處圍排兵判與該司郞進去檢飭可也
정조 15년
尹履相以禁衛營言啓曰卽接西營入直哨官尙乃顯所報則本營字內宗廟西墻新築三間許因雨頹圮云臣有大馳進頹圮處看審後令繕工監堅實樹柵之意敢啓傳曰知道
정조 15년
尹履相以御營廳言啓曰卽接東營入直把摠李原在所報則本廳字內宗廟東墻舊築二間許及又一處四間許因雨頹圮云臣邦一馳進頹圮處看審後令繕工監堅實樹柵之意敢啓傳曰知道
정조 15년
辛亥七月十三日卯時上御重熙堂同副承旨入侍時同副承旨李益運假注書趙台榮記事官洪樂游徐有聞以次進伏訖上曰去夜雨勢連霔不無傷稼之慮矣益運曰去夜之雨挽近罕有矣上曰宣傳官三人令詣郊外農形及民家頹圮處一一摘奸以來事分付可也命退承史以次退出
정조 15년
辛亥七月十三日辰時上御誠正閣左副承旨入侍時左副承旨柳文養記事官李海隣洪樂游徐有聞以次進伏訖上曰俄有右副承旨入侍之命矣左副承旨誤爲入來矣仍命書傳敎曰入侍誤傳當該司謁令攸司科治昨日公事遲滯司謁亦爲科治上曰王大妃殿進御香薷六君子湯停止香橘茶限五貼自今日一貼式煎入出榻敎命讀公事書判付訖命退承史以次退出
정조 15년
李祖承啓曰大司憲黃昇源執義許晊牌招啓辭未下掌令兪漢人持平洪克浩俱在外掌令一員持平一員未差監察茶時之意敢啓傳曰知道
정조 15년
傳于李益運曰守令口招有命疏批未下諸堂許遞前望單子入之待下批牌招察任
정조 15년
以黃海監司李敬一狀啓薦新新蓮實節序差晩限內不得封進惶恐待罪事傳于李益運曰勿待罪事回諭
정조 15년
禁府堂上前望單子入之判義禁吳載純知義禁李致中李敏輔同義禁閔台爀落點
정조 15년
禁府照目備邊司有司堂上趙鼎鎭矣謄啓行會事體固當詳審傳敎頒布尤係愼重而字句落漏大是不察推考罪杖八十收贖奪告身三等私罪奉敎爲有司之任者閑漫行會尋常字句固不敢漏字落書況爲民蠲恤之傳敎乎又況精神所注之殘戶乎此而不書獨令殘戶未施一視之典者該堂事欲逭重勘得乎然重臣置對事面不輕庶懲不審之失本律以公罪區別功議減等勘放爲良如敎又啓目兵曹前參知孟至大原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓法典本律卽軍律也近來抛置已久甚至有年前一二該堂之無難犯科乙仍于旣往雖付之令前其後嚴飭修明則申令後首犯卽此囚令出卽惟行焉逭重勘乎爲先湖沿定配爲旀騎省擅離之律或以軍律載錄或以竄配載錄無以適從兺除良軍律亦有輕重許多般則泛言而無指的者有非懸法之意問于大臣指一稟處以爲遵用之地爲良如敎又啓目江陵前府使李集斗口招云云以繡啓內辭意發問目盤問則其所納供全事分疏泛稱遲晩究厥所爲殊極痛駭所當請刑是白乎矣曾經侍從勿爲請刑載在大典通編上裁何如判付啓道臣曰該倅之所請此囚曰道臣之所爲啓與供若是判異何說之爲是難以臆決兺不喩邑儒之攔道訴聒也道伯至欲回轎還入誠如囚供中云云其爲巽軟豈特止於取笑乎且況作鬧諸生上使之公文在於還營許多月之後者亦非血性常情之所出由前由後有一於此無非不成說身任旬宣之責者自侮而見侮啓梗化之習則蔑分之漸道伯於此焉逭溺職之罪而不欲與頑儒一紙竝勘姑且含垢至於本事之相左委折不可不査處令廟堂關問該道使卽從實報來後草記回啓此囚段姑爲保放爲旀口招之無得以文字捧進申飭何如則觀此爰辭卽一雕繪之作本府事已萬萬駭然兺除良言官論人猶不敢輕論其心術彼則上營囚是下官也設有弸中慨惋之端只當的陳緣由以聽處分而已豈可拖及於題外心術二字乎該倅待決末當嚴處而卿等之無一言禁止者益驗不以問目捧口招爲先從重推考名以口招坐起名以執筆都事傳謄囚人原情草本惟恐句語之或錯如許王府之官辱朝廷甚矣當該都事重勘次拿處爲良如敎因二十二日所下傳敎自本府事已萬萬駭然下兺字至不以問目捧口招八十三字抹去
정조 15년
禁府啓目繕工前監役李翊永原情云云傳旨內辭緣泛稱遲晩刑推得情何如判付啓考律勘放後草記爲良如敎
정조 15년
刑曹啓目向前泥匠李八同等旣已遲晩竝自臣曹考律嚴勘何如判付啓各別嚴加照律以爲懲後之地爲良如敎
정조 15년
柳文養以禮曹言啓曰卽接大報壇守直官所報則今番大雨本壇壇上西邊曲墻二間半頹圮卽速擇日修改云矣有頉處所當卽爲修改而霖雨尙未快霽待快晴擇日修改爲先圍排之意分付何如傳曰允
정조 15년
柳文養以禮曹言啓曰卽接大報壇守直官所報則去夜大雨奉室第一位房斑子有略干滲漏處第二位房後簷間間有雨漏處冽泉門椽木雨漏腐傷幾至頹圮之境云矣事當趁卽修改而潦雨尙未開霽待夬晴擇日擧行何如傳曰允
정조 15년
李益運以漢城府言啓曰卽接各部所報則今番雨水病人所接之幕慘漏而不得庇身處至無依者摘奸報來東部爲二十二處南部爲三十二處故成冊單移送賑廳使之卽速改覆之意敢啓傳曰知道
정조 15년
李益運以賑恤廳言啓曰漢城府牒報據南部新村契車峴下渰死本部政丞契居良人金福乭金成玉處恤典布各一疋錢各二兩依例題給之意敢啓傳曰知道
정조 15년
尹履相以兵曹言啓曰卽接宗廟入直部將白仁喆所報則宗廟西邊墻垣舊築四間許頹圮云臣文淳馳往頹圮處看審後嚴飭該監爲先以杻排子堅實圍排亦爲樹柵衛軍二名依例定送限改築間嚴加守直亦令巡邏營門申飭校卒使之巡察之意分付何如傳曰允
정조 15년
尹履相以兵曹言啓曰卽接慶熙宮衛將金光世牒報則本營崇義門北邊舊築墻垣二間許今日因雨頹圮云爲先令繕工監以杻把子堅實圍排待晴卽爲修築而亦令巡邏營門申飭校卒使之晝察夜巡之意分付何如傳曰允
정조 15년
尹履相以兵曹言啓曰卽接西道參軍李毅和牒報則訓鍊都監所授肅靖門西邊近處體城三間許頹圮隣堞女墻一間頹落云令繕工監把子圍排分授軍門待晴卽爲修築而把守軍兵亦令該軍門量宜定送限改築間嚴加守直之意分付何如傳曰允
정조 15년
尹履相以訓鍊都監言啓曰本局分授都城肅靖門西邊體城三間許隣堞女墻一間頹落令該軍門待晴卽爲修築把守軍量宜定送事自兵曹草記矣今日爲始砲手二十名將校一人率領限修築間嚴加守直之意敢啓傳曰知道
정조 15년
李祖承以義禁府言啓曰卿宰禁推該府草記待批下捧供載在大典通編矣時囚罪人趙鼎鎭係是卿宰禁推敢啓傳曰捧供
정조 15년
李祖承以義禁府言啓曰保放罪人孟至大還囚後捧供之意敢啓傳曰知道
정조 15년
李祖承以刑曹言啓曰因承政院啓辭備局漏書之該吏令該曹嚴杖得情各別照律後草記事命下矣依傳敎備邊司當該書吏朴元默嚴杖査問則渠之招內謄書行會之際不善考準莫重傳敎致此二字之漏書究厥罪狀萬死無惜云矣取考律文則大明律詐爲制書條有曰凡制書其官府行移轉寫有誤者杖一百依此律朴元默決杖一百懲礪放送何如傳曰允
정조 15년
辛亥七月十四日申時上御重熙堂左副承旨入侍時左副承旨柳文養假注書趙台榮記事官李重蓮洪樂游以次進伏訖上命書傳敎曰今番數日之雨過數寸者屢矣閭舍殘戶之頹圮必夥然而聞於再昨諸史官之分三道摘奸也未見有實效之及民者云一時驟見之說雖未知信然近來逐日判下之頹戶恤典安知無虛實之相錯乎以申令之意各部官姑不處分待開門分遣文備郞更爲逐戶摘奸後手本事分付上曰文備郞申獻朝東郊尹致性西郊朴宗來南郊李錫夏北郊李太亨箭串一契二契中村契新村水鐵里豆毛浦夢齎亭契漢江鑄城里西氷一契二契鄭東觀之於屯契瓦署契新村里契沙村里契萬里倉契東門外契賑恤廳契新倉契灘項契兄弟井契桃花洞外契徐龍輔桃花洞內契麻浦契孔德里契甕里上契中契下契土亭里契黑石里契新水鐵里契舊水鐵里契新井里契崔顯重倉前里契下中里契上水溢里契下水溢里契唐人里契望遠亭一契二契三契合井里契栗島契汝矣島李重蓮中部沈象奎東部徐有聞南部洪樂游西部趙台榮北部以此分詣而備郞則如有民瘼之所聞一體手本事分付可也命退承史以次退出
정조 15년
行都承旨柳戇坐行左承旨李祖承坐直右承旨李晩秀內閣直左副承旨柳文養坐右副承旨尹履相坐直同副承旨李益運坐注書李海淸仕直一員未差假注書趙台榮奉命出去事變假注書李羲甲仕
정조 15년
尹履相啓曰禁衛營將官來言今日本營軍兵日次私習云矣敢啓傳曰待晴爲之
정조 15년
尹履相啓曰御營廳將官來言今日本廳軍兵日次私習云矣敢啓傳曰待晴爲之
정조 15년
尹履相啓曰備邊司郞廳來言今日賓廳日次而大臣身病不得來會云矣敢啓傳曰知道
정조 15년
傳于李晩秀曰右承旨左副承旨入侍
정조 15년
傳于尹履相曰近來次對不但久未爲之兼管藥院亦不仕進本司坐起之不爲亦久矣積雨新晴涼意漸生本司坐起明日爲之事令備郞傳于左相
정조 15년
記事官李重蓮徐有聞洪樂游假注書趙台榮等各部頹戶看審書啓啓下備邊司爲旀此後頹戶之當報不報致有現發於摘奸則該尊位朝官拿問嚴處士庶人移送法司嚴杖懲勵當斷不饒貸自本司發甘該府亦於大臣赴公時坐朝堂招致五部官嚴明分付俾有實效爲別單中列錄各人等明日一一依頹多式例竝卽分給後令該廳草記爲旀其中尹聖烈最爲貧殘特爲加給事分付爲旀今番分遣史官摘奸至以三日寬限則半日之間修納別單其矣等之不體朝家爲民之苦心走馬驟看不能到底詳察可知極爲痛駭從當處分次卽刻更爲發遣使各逐戶遍察後復命又或一毫未盡現發於武備郞或宣傳官之行則其矣等卽當分配於畿沿令色承旨嚴飭分付事政院知悉爲良如敎
정조 15년
檢校待敎沈象奎東部頹戶看審書啓啓下備邊司依他部例分給事分付該廳爲旀別單入啓稍有早晩部屬殘戶甲於諸部則其爲走馬歇看一也擧行特敎焉敢爲遮鎌偸鈴之計乎所爲萬萬駭然依他史官例卽刻內更爲發送使之乘月遍審而雖一戶若有遺漏者畿沿定配斷不饒貸令色承旨嚴飭事知悉爲良如敎
정조 15년
尹履相以禮曹言啓曰卽接孝陵參奉所報則今日午時本陵王后陵上曲墻辰巳方內面半片頹落高五尺長十二尺五寸云陵上曲墻有此頹落之患不可無慰安之擧慰安祭不卜日今十七日設行而修改等節本曹堂上郞廳依例進去奉審後稟處何如傳曰獻官大祝依宣陵例爲之可也
정조 15년
吏曹口傳政事以洪樂安爲孝陵別檢
정조 15년
尹履相以禮曹言啓曰卽接孝陵參奉所報則今此本陵王后陵上曲墻有頉處慰安祭時兩官當爲備員將事而別檢趙秀民方在京畿水原地身病猝重莫重慰安祭時兩官不可不備在外別檢今姑改差其代令該曹口傳差出以爲備員將事之地何如傳曰允
정조 15년
尹履相以禮曹言啓曰卽接南關王廟守直官所報則今番大雨本廟內月廊兩處滲漏內外地衣儀仗薍簾及內三間面帳年久破傷千秋臺頹落舊碑閣及月廊庫庫滲漏下堂神榻主壁地衣亦爲破傷云事當卽爲擇日修改而雨勢尙未快霽待晴擧行何如傳曰允
정조 15년
尹履相以訓鍊都監言啓曰金虎門北邊月廊守門將入直所外面築場一間許頹落北營入直軍量宜除出限改築間晝察夜巡事自兵曹草記矣北營入直標下軍八名除下將校一人率領限改築晝察夜巡之意敢啓傳曰知道以金虎門入直軍除出晝察夜巡北營還入直可也
정조 15년
尹履相以兵曹言啓曰卽接金虎門入直哨官吳亨喆手本則金虎門北邊月廊守門將入直所外面築墻一間許頹落云令紫門監爲先以杻把子堅實圍排亦爲樹柵待晴卽爲修築而內面房壁自如則此與全頹圮有異令該營北營入直軍中量宜除出外面限改築間晝察夜巡之意分付何如傳曰依訓局草記批答擧行可也
정조 15년
尹履相以兵曹言啓曰武臣賓廳講書前後被抄人或外任遷轉或有頉應講之員甚少武臣中可合人依例加抄別單書入之意敢啓傳曰知道
정조 15년
尹履相以訓鍊都監言啓曰謹依草記批旨金虎門北邊月廊守門將入直所外面築墻一間許頹落處金虎門軍八名除出將校一人率領限改築間晝察夜巡而北營入直軍則還入直所之意敢啓傳曰知道
정조 15년
尹履相以備邊司言啓曰水原前府使趙心泰筵稟擧條批旨有令廟堂草記之命矣水原便同草創支放艱乏軍需苟艱在朝家軫念之道不宜泛忽江華添餉條關西小米五百八十三石五斗每年移屬則或可爲補用之資而此數亦近零星若添劃四百十六石十斗俾準千數則似爲一隅之補依所請許施恐無不可至若壯勇營五哨鄕軍軍裝器械之措置無路良足關念此猶第二件事行宮一應擧行及水剌所用亦皆責應本府則非徒事力爲難其在國體亦甚未安戶曹所關關西嶺南穀多邑耗條作錢中關西三千兩嶺南二千兩都合限五千兩均賑廳補還穀耗條限一千石每年移劃則在本府有需用之實於朝家無經費之損此亦依所請許施恐爲得宜以此分付各該司及該道何如傳曰允
정조 15년
尹履相以備邊司言啓曰貢膳定例釐改事命下矣刑曹判書李秉模堂上差下前校理沈能翼郞廳差下使之主管擧行何如傳曰允
정조 15년
李益運以漢城府言啓曰卽接各部所報則今番雨水病人所接之幕滲漏而不得庇身處至無依者摘奸報來西部爲十八處北部爲二十三處故成冊段移送賑廳使之卽速蓋覆之意敢啓傳曰知道
정조 15년
李益運以宣惠廳言啓曰各道臘肉元會減別單書入草記批旨內觀此別單且見後錄之前例大抵湖西臘肉之京作貢出於聖祖爲民軫瘼之盛德而本道之月令也朔膳也物膳也各道之蔘䓀乾秀魚價也次第爲京作貢惟今諸道臘肉之爲湖西例京作貢蓋知其當然不可已豈非述先之一端乎自今年依此擧行別單中湖南條保錢名色甚不可卿則雖以湖南進上添價之例有元定保人不出於戶斂結徵屬之應納有同錄而其不以惠廳之詳定穀物會減則一也又有異於四道預備名色之出於詳定者乎由前由後保錢決不可混入於輪入之秩此一條斯速釐正別單冊子更爲修入元保錢令道伯從便區處若此則諸道自此不知臘肉之爲何貢豈不便好乎近年以臘肉釐正事傳敎及擧條與今別單彙錄一冊分頒諸道此後知此意更勿干預可也事命下矣謹依下敎別單中湖南保錢條釐正以入而前後傳敎及擧條竝與今番別單彙成冊子頒于各該道俾知述之盛德永除民瘼之意敢啓傳曰知道
정조 15년
李益運以宣惠廳言啓曰忠淸道所封陳賀物種及月令黃石首魚會減實數關問以來別單書入而陳賀物膳價米隨時輸入黃石首魚價米自明年歲首一依朔膳乾秀魚等價例分數磨鍊同爲輸入之意敢啓傳曰知道
정조 15년
李祖承以義禁府言啓曰時囚罪人趙鼎鎭杖八十收贖奪告身三等照律公事判付內本律以公罪區別功議減等勘放事命下矣趙鼎鎭功議各減一等杖六十以公罪收贖放送之意敢啓傳曰知道
정조 15년
李祖承以義禁府言啓曰時囚罪人孟至大原情公事判付內爲先湖沿定配事命下矣孟至大忠淸道舒川郡定配而以判付內辭意具罪目依例發遣府書吏押送配所何如傳曰允
정조 15년
李祖承以義禁府言啓曰李集斗口招啓目判付內執筆當該都事重勘次爲先拿處事判下矣當該執筆都事趙儀逵今方待命拿囚之意敢啓傳曰知道
정조 15년
李祖承以義禁府言啓曰時囚罪人李翊永原情公事判付內考律勘放後草記事命下矣李翊永傳旨內宗廟西邊癸卯新築墻垣之頹圮乃在於未滿十年之限莫重墻垣若能恪勤董飭堅緻改築則九年之間豈有全頹之理考之近例參以法典若不嚴勘無以懲後令該府拿問處之罪取考律文則大典通編營繕條有曰凡修理從某至某識年條頹毁在年限內者官員論責大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣李翊永杖八十收贖奪告身三等放送何如傳曰允如有功議各減一等可也
정조 15년
李祖承以義禁府言啓曰李翊永杖八十收贖奪告身三等草記批旨內如有功議各減一等事命下矣李翊永七代祖增平難功臣云功減一等杖七十收贖奪告身二等之意敢啓傳曰知道
정조 15년
辛亥七月十五日辰時上御重熙堂右承旨左副承旨入侍時右承旨李晩秀左副承旨柳文養記事官李海隣記注官金良倜金鳳顯以次進伏訖上命書傳敎曰貢膳定例卽初元印頒者近有諸道釐弊之擧原冊中令廟堂別定堂上一員文郞一員就初本淘洗後分頒於初頒各司仍命讀公事書判付訖命退承史以次退出
정조 15년
行都承旨柳戇病行左承旨李祖承坐右承旨李晩秀坐左副承旨柳文養坐直右副承旨李翼晉坐直同副承旨李益運坐注書李海淸仕直一員未差假注書趙台榮仕事變假注書李羲甲仕
정조 15년
傳于李晩秀曰有擧行事本司坐起使之爲之矣旣來會有詢問者二十日次對進定於今日
정조 15년
李晩秀啓曰今目次對兩司當爲進參除在外外未肅拜呈告人員竝卽牌招何如傳曰允
정조 15년
傳于李晩秀曰今番之雨上流則猶不及於再昨年中江以下則雖不及癸未之大漲足與壬申等江邊民戶之全一村擧一里浸水勢也然其壞垣破壁之水退後將頹者與間數之完少頹多何以異乎令八江出去備郞知此意其中殘戶之目下水浸時雖在水中不知者若於水退後將頹之類更加一一摘奸區別錄來事分定司隷星火分付諸文郞廳處以京兆別單言之近因判尹金尙集言完少頹多者及全頹者入於恤典完多者則皆勿論而如水多之年何拘常格城內外頹戶以完多勿論秩中草家殘戶數間以上完與頹之多少何論一體別施恤典卽令抄出文移該廳使之誠心賙恤毋或遺漏形止草記事分付該府該廳
정조 15년
以統制使李潤慶狀啓閑山島民金福金等拯活人命事傳于李祖承曰觀此狀辭尋常船隻之致敗拯活猶有褒嘉之典則十許人命之入海漂蕩船飜而人在其底金福金孔點載金福才三人佩瓠拯活於覆船之下義氣絶出等夷身役限己身竝許永頉劉福乭金億才李聖道趙福伊四人合力拯出雖甚可嘉乘船來救差後於福金等三人今年還上身布竝許除免以聳遐陬瞻聆俾知重人命之意孔道明李儀右二人急發泅軍亦甚可嘉儀右則自本營相當任陞差狀聞道明帖加成給與敎旨令廟堂措辭行會下送
정조 15년
以漢城府民家頹壓別單傳于李晩秀曰恤典卽爲題給
정조 15년
禮曹堂上前望單子入之參判李洪載參議徐邁修落點
정조 15년
兵曹堂上前望單子入之參判洪聖淵參知尹履相落點
정조 15년
以吏曹參議李勉兢牌不進罷職傳旨專于柳文養曰只推
정조 15년
有政吏批判書鄭昌順牌不進參判朴祐源進參議李勉兢牌不進左副承旨柳文養進啓曰判書鄭昌順參議李勉兢竝牌招不進小臣獨政未安何以爲之敢稟傳曰仍爲之以尹㬦爲大司諫李祉永爲掌令張至冕爲持平金熙采爲獻納知經筵沈豐之同經筵李秉模奉常直長朴在冀兼掌令沈能翼兼漢學敎授徐榮輔竝單付宮人李氏賜號貞烈從二品守則封爵事承傳以金鳳顯爲大同察訪
정조 15년
兵批判書金文淳參判洪聖淵參議南柱老俱病參知尹長烈入直進行左承旨李祖承進副護軍李運彬
정조 15년
柳文養以吏曹言啓曰今此孝陵慰安祭獻官前參議徐有成時無職名令該曹口傳付軍職何如傳曰允
정조 15년
兵曹口傳政事副司直徐有成
정조 15년
行都承旨柳戇坐行左承旨李祖承坐右承旨李晩秀坐左副承旨柳文養坐直右副承旨李翼晉坐同副承旨李益運坐直注書李海淸仕直一員未差假注書趙台榮仕事變假注書金達淳仕
정조 15년
藥房都提調蔡濟恭提調趙鼎鎭副提調柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 15년
李翼晉啓曰來二十一日朝參日次矣敢稟傳曰停
정조 15년
李祖承啓曰大司憲黃昇源執義許晊掌令李祉永持平張至冕牌招啓辭未下掌令兪漢人持平洪克浩在外監察茶時之意敢啓傳曰知道
정조 15년
李翼晉啓曰禁衛營將官來言今日本營軍兵日次私習云矣敢啓傳曰知道
정조 15년
李翼晉啓曰御營廳將官來言今日本廳軍兵日次私習云矣敢啓傳曰知道
정조 15년
李翼晉啓曰事變假注書李羲甲身病猝重勢難察任今姑改差何如傳曰允
정조 15년
李羲甲改差代以金達淳爲事變假注書
정조 15년
柳戇啓曰吏曹判書鄭昌順參判閔鍾顯參議李勉兢牌不進推考傳旨及罷職傳旨今方捧入而開政命下之後如是違牌不卽擧行事甚未安判書參判竝卽牌招何如傳曰參議只推衆所共知實病外更卽牌招
정조 15년
有政吏批判書鄭昌順牌不進參判閔鍾顯進參議李勉兢牌不進都承旨柳戇進以朴崙壽鄭弼祚爲正言李復永爲工曹判書池德斌爲戶曹佐郞李顯秀爲監察金弼龍爲兵曹佐郞李聖龜爲寧陵令李一源爲監察李普源爲漢城主簿張僴爲軍資主簿李魯在爲典牲奉事申秉權爲童蒙敎官
정조 15년
兵批判書金文淳病參判洪聖淵入直進參議南柱老參知尹長烈病副司直趙宗鉉丁範祖竝單付
정조 15년
李祖承啓曰今日政新除授臺諫竝卽牌招何如傳曰允
정조 15년
傳于李益運曰飭已行前判尹具㢞敍用
정조 15년
以記事官李重蓮中部字內民戶頹壓摘奸別單傳于李益運曰令該廳特爲量給賙恤之資俾蒙一視之澤
정조 15년
以檢校待敎沈象奎東部字內民家頹壓摘奸別單傳于李益運曰抹下外令該廳特爲量給賙恤之資俾蒙一視之澤
정조 15년
以記事官洪樂游西部字內民家頹壓摘奸別單傳于李益運曰令該廳特爲量給賙恤之資俾蒙一視之澤
정조 15년
以假注書趙台榮北部字內民家頹壓摘奸別單傳于李益運曰抹下外令該廳特爲量給賙恤之資俾蒙一視之澤其中前掌令魚錫齡以法從之官屋廬床床不蔽風雨旣聞之後豈可循例判下令該堂優給衣食之需俾掩風雨
정조 15년
以檢校待敎沈象奎記事官李重蓮洪樂游徐有聞假注書趙台榮等五部民家頹壓摘奸書啓傳于李益運曰令該廳恤典竝卽分等題給後草記
정조 15년
傳于李益運曰取見北郊摘奸備郞手本當入恤典秩中先書八戶次書七戶竝以一例依昨日城內各部史官書啓處分擧行將頹七戶亦爲依昨日下敎擧行事卽令該廳知悉
정조 15년
傳于李益運曰取見西郊摘奸手本與北郊無甚異同依北郊例令該廳待朝卽爲分給事分付
정조 15년
以濟州牧使李鴻運狀啓本牧甲辰戊申乙亥各年緣坐奴婢娶妻作夫之類嚴刑懲勵所生子女令該府該曹稟處事傳于李祖承曰狀啓狀啓如許狀啓今始初見雖出於衒其嚴防反眛於自歸蔑法大抵奴騙婢婢奸奴不與平民齒之者亦合於箕聖禁暴止亂之良制今豈可以近百年或過數十年許久應坐者騙婢奸奴之類曰以査出刑推又以所産之區處請令攸司稟處乎渠所謂刑推云者萬萬不誠實有子生孫之後其身已作故之人居多雖生存者年老可知今於幾十年之後何以査出雖査出何以刑推乎至於稟處之請猥越尤莫甚奴之子當爲奴婢之女當爲婢在本牧添得官奴婢幾口而已此而請稟處又緣何委折乎偶閱公事至此狀本自初帖不欲詳看置之休紙公事軸矣置之而已則本牧何以知之云者大臣之言亦然旣欲提說而還下送則先自該牧倅處分然後可合事面原狀啓自政院還下送濟州牧吏李鴻運亟施削職之典
정조 15년
李益運以賑恤廳言啓曰記事官李重蓮徐有聞洪樂游假注書趙台榮各部頹戶看審書啓及檢校待敎沈象奎東部頹戶看審書啓判付據已蒙恤典者外全家頹壓與完少頹多者依例題其他列錄中各人謹依下敎一從頹多式例上下幼學尹聖烈元恤典外加給一兩以上中部字內完少頹多一戶布一匹非全頹非久似頹一戶布一疋東部字內全家頹壓二戶錢各二兩完少頹多一戶布一疋完多頹少六戶布各一疋非全頹殘乏尤甚二戶布各一疋西部字內應入恤典二戶布各一疋完多頹少四戶布各一疋南部字內全家頹壓一戶錢二兩完少頹多四戶布各一疋完多頹少六戶布各一疋北部字內全家頹壓一戶錢二兩完多頹少四戶布各一疋半完半頹一戶布一疋上下之意敢啓傳曰知道
정조 15년
李翼晉以兵曹言啓曰吹螺赤及龍虎營兼內吹等今秋等習角賞木例判下別單分等施賞之意敢啓傳曰知道
정조 15년
李翼晉以御營廳言啓曰本廳兼內吹今秋等習角賞格依啓下單子木綿五十一疋分等施賞之意敢啓傳曰知道
정조 15년
辛亥七月十七日辰時上御誠正閣藥房入診入侍時都提調蔡濟恭提調趙鼎鎭副提調柳戇檢校直閣李晩秀記事官李海淸李重蓮徐有聞醫官李翊臣李敬培李惟鑑安思禧以次進伏訖濟恭曰夜間聖體若何上曰一樣矣濟恭曰王大妃殿氣候何如上曰一樣矣濟恭曰惠慶宮氣候何如上曰一樣矣上敎鼎鎭曰守則家揭扁昨果爲之而形止何如鼎鎭曰臣等齊往見之則家在於宴饗臺傍人家最僻處面山崖而開門扉似避往來路徑也門前狹窄扁額無可設處故離立於家前岸上數步許遠近來觀者莫不咨嗟感歎皆言如彼貞節終有可伸之日云矣濟恭曰臣亦聞觀光人塡巷簇語咨嗟之極往往有泣下者云矣上曰無往不復有冤必伸如彼卓異之實蹟豈無表顯之時乎且聞其不欲人知老宮人往問之後嫌其聲聞之播傳絶粒三日若不再遣人幾至濱危云豈不尤異乎濟恭曰覸其立意只在自靖幾十年苦操卓節今始顯於世爲善而不求人知卽讀書君子之所難況閭巷一女子乎臣以爲書之簡策有光於聖朝矣上曰食物之自度支輸送者且有自內頒下者置於何處耶鼎鎭曰所居之室不過草舍三間米包等物皆露置庭中矣上曰予以此事殆忘寢食自聞其實狀還切欣幸矣上曰今番之雨幸卽開霽昨夜月色甚佳朝氣亦淸爽諸道雨澤狀姑未齊到而似不至傷農矣濟恭曰聞鄕人言沿江近峽處或有浦落水浸處而大體大豐徵云矣上曰四野皆豐而獨被水災予所矜惻者卽此等之民今番頹戶摘奸亦恐貧殘一戶之見漏更遣史官備郞矣昨年卽豐登今年又得善熟則收租亦當稍裕矣兩南卽國計之根本而嶺南半道則公然全歸於下納豈非絶可痛歎乎人皆以富國强兵爲覇道而如欲闢土地朝秦楚則固非王者之當務至於疆場之內裕財而阜民訓兵而禦暴豈有王伯之可論乎苟曰不然則大學平天下章何爲曰生財有大道孟子亦何爲言鑿斯池築斯城乎故相柳成龍請鍊兵一萬五千入京番五千就屯田之穀養入番之兵無事時遞休有虞則徵用此古人兵寓農之美制如此則資保當減也放料當除也在國計省得冗食亦果如何而因黨論之橫生見格不行禁營之創置又添無益之費後人謀國類皆如此雖以牧馬之政言之都城咫尺之地有東郊好牧場延袤平曠水草豐足石標之內可養累萬騋牝而無端空棄之年年分養各邑貽弊不一而又必以玄黃垂斃者分授故失相續寧有如此無實之事乎予於舊園所展拜時每巡山過馬長安輒慨然欲矯革而未之果矣濟恭曰臣於備局公事見濟牧狀啓謄報誠訝惑矣逆獄罪配者若或交通外人則爲守宰者當嚴加防禁而至於年久連坐奴婢相騙居生産男生女者恐無防禁之可論至於所生子女請令攸司稟處此將何以稟處乎上曰予見狀本不覺怪駭不過欲衒其嚴隄防之意而此豈如是上聞之事乎予不欲詳見置之休紙軸矣濟恭曰若置之而已則本牧恐不知朝家發落且推治近百年奴裨之際本島必致騷擾矣上曰卿言亦然當下處分矣命書榻敎曰政官牌招開政命退諸臣以次退出
정조 15년
行都承旨柳戇坐行左承旨李祖承坐右承旨李晩秀坐左副承旨柳文養坐右副承旨李翼晉坐直同副承旨李益運坐直注書李海淸仕直一員未差假注書趙台榮仕事變假注書金達淳仕
정조 15년
李益運啓曰禁衛營將官來言今日本營軍兵日次私習云矣敢啓傳曰待晴爲之
정조 15년
李翼晉啓曰大司憲黃昇源執義許晊掌令李祉永持平張至冕牌招啓辭未下掌令兪漢人持平洪克浩俱在外監察茶時之意敢啓傳曰知道竝許遞與諫院在外人一體捧傳旨
정조 15년
傳于李益運曰傳香承旨馳詣受香所奉審摘奸以來
정조 15년
傳于李晩秀曰右副承旨入侍
정조 15년
傳于李益運曰取見南郊摘奸備郞手本頹多戶之當入恤典者頹少戶之所見切矜者不必區別令該廳依他郊例分給事分付次見東郊摘奸備郞手本當入恤典秩所見可矜秩全家架漏秩亦令該廳參用他郊例分等題給後草記事一體分付
정조 15년
以漢城府民家完多頹少別單傳于李益運曰嚴飭該廳卽爲擧行後草記
정조 15년
以兵曹監軍單子傳于李益運曰該郞中在外人相換
정조 15년
吏曹口傳政事兵曹佐郞金弼龍宗簿主簿嚴耆相換
정조 15년
以兵曹監軍單子傳于李益運曰近來宣傳官輩監軍萬萬無嚴半夜巡行半夜便睡之故欲知勤慢以承傳宣傳官別爲落點而猶復若前李馨秀洪栒待秋等渠廳試射時決棍重勘次待令之意分付渠廳
정조 15년
傳于李祖承曰取見八江摘奸備郞崔顯重李太亨手本頹戶民勢亦可領略名在手本之類竝令該廳依他江例賙給事分付水邊田畓之應在公稅之案者卽令廟堂抄出蠲稅不得不給代處給代後論理草記無於前納米之弊俄有回啓之命而楊花津弊亦令廟堂從便決處事招致備郞傳于左相
정조 15년
以南部民家頹圮別單傳于李翼晉曰以上七戶甚可矝而不入於史官書啓恤典一體分給事分付該廳
정조 15년
吏曹口傳政事禮曹參判李洪載兵曹參判洪聖淵相換
정조 15년
以江華留守洪秀輔狀啓拯活人命人李元伯褒賞之典令該曹考例稟定事傳于李益運曰拯活極爲可嘉加資敎旨成送卿其招致奬諭後頒給事回諭
정조 15년
以咸鏡監司李文源狀啓釋王寺續田一百結空名帖三百張許給事傳于李益運曰本寺所重何如鐵券賜典事體又何如而五百口奴婢五百結田土只有二石出之畓二箇奴者豈成說乎續典劃給百結事依施鹽盆事均役事目雖至嚴統營則爲其營況先朝特命許給他道亦有可據之例而本道本宮別差所管處有分劃之可據以五坐特爲許劃本寺而奴婢則以內寺所納中各限三十口自營邑除出捧給佛糧七結減稅事依施空名帖事二百三百雖無輕重一時發賣之需與爲本寺永劃之田民有異限二百結令該曹成給問其知悉擧行以此傳敎精寫一冊問與地方官書職姓名藏于本寺以遵昔年鐵券故事之意自政院回諭于北伯
정조 15년
傳于李益運曰取見八江摘奸中先還備郞徐榮輔手本比諸城內五部及城外四郊其數倍蓰沿江濱水之地勢固然矣言念渠輩風餐露宿沐雨塗泥之狀如在目中寧不切矜其所顧恤之擧尤不可踰日卽令該廳名入手本中者依前下敎賙給形止追後都錄草記事分付時雨之民戶頹圮特不過助力結構則當依舊安堵而外此爲民弊之事卽諸江衆民之疾苦其所矯救豈後於拯溺之政乎手本二件設弊中無於前之納米之弊事令廟堂卽爲草記稟處憲府吏屬事年前以此飭禁何等截嚴則未幾又復犯科此無異於亂民況鹽戶一戶所懲至於數十金則通計將爲幾許乎若此而江民何以聊生此江若此他江業鹽處亦可知之憲府下屬等令刑判待朝開坐一竝捉來各別嚴刑捧直招以聞若有一毫遺漏該堂難免重勘以此嚴飭簠簋不飾自簠簋不飾爲民救弊自爲民救弊當該憲府官當施投竄之典爲先自政院捧現告以啓近以爲民之意城內場有尊位自大官以下復舊式爲之則如渠蟣蝨之賤焉敢稱以朝官如是無嚴乎手本所謂車有濟爲名人削其前授官稱令該曹捉來嚴治捧供以聞如果武夫令兵判捉來除尋常嚴棍取招草記事分付
정조 15년
李翼晉以都摠府言啓曰今日入直內三廳武兼禁軍及軍兵等中日習射請出標信傳曰待晴爲之
정조 15년
李翼晉以兵曹言啓曰卽接西所衛將李宗範牒報則泰秋門東邊中松一株拔根顚仆云令該所依例斫去之意敢啓傳曰知道
정조 15년
李益運以漢城府言啓曰因傳敎城內外頹戶完多勿論中草家之五間以下係是殘戶別施恤典者令各部官詳細抄出後移文賑廳一一賙恤別單書入之意敢啓傳曰依別單判下擧行可也
정조 15년
辛亥七月十八日辰時上御重熙堂左副承旨入侍時左副承旨柳文養假注書趙台榮記事洪樂游徐有聞以次進伏訖上命書傳敎曰奉常寺神室修改告由之禮人皆看作尋常享祀而雖以齋官言之獻官不過僉正大祝亦不過未通侍從者此豈如是泛忽之例乎神室所奉之各位其所重莫重雖以大臣攝事玉堂讀祝亦無所不可然郊祀之禮近不以圜丘爲稱時享三獻之官品隨以差等今於修改移還安不必獨用別例之式而以僉正之典此享禮誠有萬萬不可城隍祭官亦用二品亞尹則況神室獻官乎古例之不以該寺提調爲獻官者必因提調不但權設之假銜經國大典創制時有署事之制提調未及出而無職任之故也凡事便於今則是爲時措且況似此莫重之典禮旣知其十分屑越豈可一味循襲乎自今神室祭儀獻官以本寺提擧爲之提擧有故以禮曹亞堂塡差大祝以本寺正塡差事定式有國所重祀典是已大抵宗廟之禮非不主敬而登降出入有愀然如復見之思此所以緣情制禮禮以攝情者也至於郊壇山川之禮專主於敬情與文非所參看以是致愼而致嚴之者尤有自別雖於時節享祀之日神位往來之別遣承史或另飭大祝況各位之移還安乎又自今都提調提調中一員與戶禮堂一員進去監董修改之役俟還安畢而退事一體定式以此傳敎令本寺提擧書揭廳壁以爲常目之資文養曰今此傳敎中太常所奉神室修改告由祭時獻官以本寺提調及禮曹亞堂中塡差事定式矣自今番告由祭事當依定式擧行而本寺提調及禮堂俱未齋宿何以爲之乎上曰兵曹參判洪聖淵入直云與禮曹參判相換塡差自後次依今定式爲之可也文養曰大祝以本寺正塡差事命下而本寺正亦未齋宿何以爲之乎上曰今番則姑以齋宿之僉正塡差此後依今定式爲之可也出擧條命退承史以次退出
정조 15년
辛亥七月十八日未時上御重熙堂奉審承旨入侍時左副承旨柳文養假注書趙台榮記事官洪樂游徐有聞以次進伏訖上曰承旨進詣奉常寺奉審摘奸則皆無頉乎文養曰然矣文養曰臣承命馳詣太常神室奉審後依下敎以三十四神位祭享以單大祝塡差擧行之際能無苟艱與否問于該寺堂郞則皆以爲移奉還奉等節及移還安祭六十八張讀祝勢難以一大祝兼行云故敢此仰達矣上曰以大祝二人定式而本寺正及久任郞廳塡差事亦爲定式可也出擧條上曰中宮殿進御加味六和湯五貼製入出榻敎命退承史以次退出
정조 15년
行都承旨柳戇坐行左承旨李祖承坐直右承旨柳文養差祭左副承旨尹履相坐直右副承旨李翼晉差祭同副承旨李益運差祭注書李海淸仕直一員未差假注書趙台榮仕事變假注書金達淳仕
정조 15년
李祖承啓曰大司憲執義掌令持平俱未差監察茶時之意敢啓傳曰知道
정조 15년
李翼晉啓曰文臣朔試射試官望單例於每朔十九日廳坐時入啓而兵曹判書金文淳謂有私義之難安終不來呈只使郞廳言送揆以事體誠極未安從重推考何如傳曰允